
ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΦΕΒΡΟΥΑΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

161 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 200,00 στρεμμάτων στη θέση 
«Μπουγάζι - Προσήλιο» περιφέρειας κοινότητας Περιβλέπτου 
Νομού Μαγνησίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλιού και δημιουργία ζώνης παρα¬ 
λίας στη θέση Στόμιο κοινότητας Αγγελιανών Μυλοποτάμου Ρε- 
θΰμνης... 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αναγνώριση του με στοιχεία ΑΒ δρόμου που συνδέει τον οικισμό Πι- 
σκοκέφαλου με τον οικισμό Σταυρωμένου Επαρχίας Σητείας (Ν. 

Λασιθίου) ως κυριώτερου Κοινοτικού. 3 

Τροποποίηση ρυμοτομικού σχεδίου της πόλης Κατερίνης στο ΟΤ 
268α Ν. Πιερίας. ,. 4 


ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως ακινήτου στην πόλη Σερρών εντός του 219α 
Ο.Π.. 5 

Ειδοποίηση για παρακατάθεση αποζημίωσης που έγινε από την Αι¬ 
κατερίνη σύζ. Αναστασίου Ζαχαρώδη κάτοικο Θεσσαλονίκης (Μ. 
Τσιάμη 79) για αναγκαστική απαλλοτρίωση λόγω προσκύρω¬ 
σης, προς εφαρμογή του σχεδίου πόλεως ΠΑΡΑΛΙΑ ΝΙΚΗΤΗΣ 
Ν. Χαλκιδικής. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 195 (1) 

Κήρυξη αναδασωτέας έκτασης 200,00 στρεμμάτων στη θέση «Μπου¬ 
γάζι - Προσήλιο» περιφέρειας κοινότητας Περιβλέπτου Νομού Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπ’ όψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, 
β) του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.80, 

β) 182447/3049/24.9.80. 

5. Την 447/30.1.92 πρόταση του Δασαρχείου Βόλου με την οποία 
προτείνεται η κήρυξη της έκτασης που αναφέρεται στο θέμα ως (αναδα¬ 
σωτέας. 

6. Την 14650/87 απόφαση του Νομάρχη Μαγνησίας με την οποία 
μας ανέθεσε την αρμοδιότητα να υπογράφουμε τις αποφάσεις κηρύξεως 
των εκτάσεων ως αναδασωτέων, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της εκτάσεως ως δασικής και την αποκατάσταση, με φυσική αναγέν¬ 
νηση, της βλάστησης, που αποτεφρώθηκε από πυρκαϊά τη Δημόσια δα¬ 
σική έκταση εμβαδού διακοσίων (200) στρεμμάτων που βρίσκεται στη 
θέση «Μπουγάζι - Προσήλιο» περιφέρειας κοινότητας Περιβλέπτου και 
προσδιορίζεται από τα στοιχεία Α, Β, Γ, Δ, Ε, Ζ, Η, Α στο συνημμένο 
τοπογραφικό διάγραμμα και έχει όρια: 

Ανατολικά: Με Δασική έκταση. 

Δυτικά: Με Δασική έκταση. 

Βόρεια: Με Δασική έκταση. 

Νότια: Με γεωργικές καλλιέργειες, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 
Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 4 Φεβρουάριου 1992 
Με εντολή Νομάρχη 
Ο Διευθυντής 

ΚΩΝΣΤΑΝΤΙΝΟΣ ΣΑΚΕΛΛΑΡΙΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 383 (2) 

Καθορισμός των ορίων του αιγιαλιού και δημιουργία ζώνης παραλίας 

στη θέση Στόμιο κοινότητας Αγγελιανών Μυλοποτάμου Ρεθύ- 

μνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντοις υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 28.6.1988 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στη θέση Στόμιο Κοινότητας 
Αγγελιανών Μυλοποτάμου και το από Μαρτίου 1988 με κλίμακα 1: 
500 τοπογραφικό διάγραμμα του Πολιτικού μηχανικού Νικολάου Πα- 
παδάκη, που θεωρήθηκε την 26.4.1988 από τη Διεύθυνση Τεχνικών 
Υπηρεσιών της Νομαρχίας Ρεθύμνης και συνοδεύει την έκθεση της προ- 
αναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθμ. Φ.544.5/76/89/Σ.269/6.3.1989 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α' 1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητας του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 28.6.1988 Έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μαρτίου 1988 τοπογραφικό διάγραμμα, που την συ¬ 
νοδεύει, το οποίο συντάχθηκε από τον Νικόλαο Παπαδάκη, Πολιτικό 
μηχανικό, με κλίμακα ί: 500 και θεωρήθηκε την 26.4.1988 από τη 
Διεύθυνση Τεχνικών Υπηρεσιών της Νομαρχίας Ρεθύμνης, επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση Στόμιο κοινότητας Αγγελιανών Μυλοποτάμου Ρε¬ 
θύμνης και με κίτρινη γραμμή τα όρια της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 
Ρέθυμνο, 19 Δεκεμβρίου 1991 
Ο Νομάρχης 
ΠΑΝ. ΚΛΑΔΟΣ 


ΕΚΘΕΣΗ 

ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 74 Π.Δ. 636/77) 

Δια τον καθορισμό το πρώτον των ορίων του αιγιαλού στη θέση «Στό¬ 
μιο» Κοινότητας Αγγελιανών Ρεθύμνης 

Ρέθυμνο 28.6.1988 οι υπογεγραμμένοι: 

1) Νικήτας Ζωγραφάκης, αναπληρωτής του Εφοριακού Δ/ντή Α' 
Οικονομικού Εφόρου Ρεθύμνης, ως Πρόεδρος. 

2) Ιωάννης Τσίπρας Μηχανικός με Α' Β Αναπληρωτής του Δ/ντή 
Τεχν. Υπηρεσιών Νομού Ρεθύμνης, ως Μέλος. 

3) Μιχαήλ Παπαδάκος αναπληρωτής του Λιμενάρχη Ρεθύμνης, ως 
μέλος, αποτελούντες την Επιτροπή καθορισμού των ορίων του αιγιαλού 
δυνάμει του άρθρου 74 του Π.Δ. 636/77 και της αριθμ. 10017/ 
22.12.87 απόφασης Νομάρχου Ρεθύμνης, (παρ. 1 άρθρο 63 του Π.Δ. 
636/77) συγκληθείσα δια προφορικής εντολής του Προέδρου αυτής, 
μετέβημεν επί τόπου εις την προαναφερομένη περιοχή την 28.6.1988. 

Λαβόντες υπόψη: 

1. Το αριθμ. 3462, 1931/17.6.88 έγγραφο της οικονομικής Εφο¬ 
ρίας Ρεθύμνης με το οποίο ζητείται ο καθορισμός των ορίων του αιγια- 
λού εις την ανωτέρω περιοχή. 

2. Το υπό του Νικ. Παπαδάκη Μηχ/κού συνταχθέν τον Μάρτιο 
1988 Τοπογραφικό και ισομετρικό διάγραμμα εις μία πινακίδα εις κλί¬ 
μακα 1: 1500 ηλεγμένου δια την ακρίβειαν της αποτυπώσεως την 
26.4.88 υπό της Μαρίνας Τσαγκαράκη Μηχ/κός και θεωρηθέν την 
26.4.88 υπό της Δ/νσεως Τεχν. Υπηρεσιών Ν. Ρεθύμνης ως το άρθρο 
20 του Ν. 719/77 ορίζει. 

3. Τις διατάξεις του Α.Ν. 2344/80 ως ούτος ετροποποιήθη. 

4. Την δια της επιτόπιου μεταβάσεως σχηματισθείσαν αντίληψη περί 
του πλάτους της βρεχομένης ζώνης της ξηράς, αποφασίζει: 

1) Καθορίζει επί του ως άνω Τοπογραφικού διαγράμματος: 

Α) Την οριογραμμή του αιγιαλού δι’ ερυθράς συνεχούς πολυγωνικής 
γραμμής 1, 2, 3, 4, 5, 6, 7, 8, 9 της οποίας οι κορυφές εξασφαλίζονται 
από σταθερά σημεία. 

Β) Την οριογραμμή της παραλίας δια συνεχούς κίτρινης πολυγωνι¬ 
κής γραμμής 1’, 1", 2', 3’, 4', 5’, 6’, 7', 8', 9’ της οποία οι κορυφές 
εξασφαλίζονται από σταθερά σημεία. 

Τίθεται ζώνη παραλίας πλάτους ΙΟ,ΟΟ' μ. επειδή δεν εξυπηρετού¬ 
νται οι σκοποί της παρ. 1 του άρθρου 7 του Α.Ν. 2344/40. 

2) Αποφαίνεται ότι δεν υφίσταται παλαιός αιγιαλός. 

Ρέθυμνο, 28 Ιουνίου 1988 
Ο Πρόεδρος 
ΝΙΚ. ΖΩΓΡΑΦΑΚΗΣ 
Τα Μέλη 

ΜΙΧ. ΠΑΠΑΔΑΚΟΣ 


ΙΩΑΝΝΗΣ ΤΣΙΠΡΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4021/224 · (3) 

Αναγνώριση του με στοιχεία ΑΒ δρόμου που συνδέει τον οικισμό Πισκο- 
κέφαλου με τον οικισμό Σταυρωμένου Επαρχίας Σητείας (Ν. Λασι- 
θίου) ως κυριώτερου Κοινοτικού. 

Ο ΝΟΜΑΡΧΗΣ ΑΑΣΙΘΙΟΥ 
Έχοντας υπόψη: 

1. Το Ν. 3200/55 «περί Διοικητικής αποκεντρώαεως. 

2. Το με αριθ. 532/70 Ν. Δ/γμα «περί συμπληρώσεως των διατά¬ 
ξεων περί διοικητικής αποκεντρώαεως». 

3. Το με αριθ. 712/70 Β. Δ/γμα «περί καθορισμού αρμοδιοτήτων 
κ.λπ.» Περ/κών Αρχών Υπουργείου Δημ. Έργων. 

4. Το Ν. 1032/80 (ΦΕΚ 57/Α'/14.3.80) περί συστάσεως 
Υ.Χ.Ο.Π. και το Ν. 1558/85 (ΦΕΚ 137/Α’/26.7.85). 

5. Τις διατάξεις του Β. Δ/τος 23.10.59 (ΦΕΚ 252/59) και το άρ¬ 
θρο 1 του Π. Δ/τος 24/31.5.85 (ΦΕΚ 270/Δ') «περί τροποποιήσεως 


των όρων και περιορισμών δομήσεως των γηπέδων εκτός των ρυμοτο¬ 
μικών σχεδίων και εκτός ορίων οικισμών». 

6. Τη με αριθ. 22/25.11.91 απόφαση Κοινοτικού Συμβουλίου 
Σταυρωμένου. 

7. Τη με αριθ. 4/22.1.92 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Λασιθίου, αποφασίζουμε: 

1. Αναγνωρίζεται του με στοιχεία ΑΒ δρόμου που συνδέει τον οικισμό 
Πισκοκέφαλου με τον οικισμό Σταυρωμένου, Επαρχίας Σητείας (Ν. Λα¬ 
σιθίου) σαν τον κυριώτερο όπως φαίνεται με κόκκινο χρώμα στο σχετικό 
πρωτότυπο διάγραμμα σε κλίμ. 1:5000 που έχει θεωρηθεί από τον 
Προϊστάμενο του Τ.Π. και Π.Ε. στον οποίο έχουν εφαρμογή οι όροι δό¬ 
μησης του άρθρου 1 του Π. Δ/τος 24/31.5.85 (ΦΕΚ 270/Δ’). 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 4 Φεβρουάριου 1992 

Ο Νομάρχης 
Κ. ΧΑΤΖΗΔΑΚΗΣ 

Αριθ.9714 (4) 

Τροποποίηση ρυμοτομικού σχεδίου της πόλης Κατερίνης Ν. Πιερίας στο 

ΟΤ 268α. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «πέρί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ 183/86 (ΦΕΚ 70/Α). 

5. Την ΤΠ 1550/86/7.3.87 ΦΕΚ 345 Δ'/30.4.87 απόφαση Νο¬ 
μάρχη με την οποία εγκρϊθηκε το σχέδιο αναθεώρησης της ενότητας 
Βατάν - Μυλαύλακα. 

6. Τις 122/90, 234/90 αποφάσεις του δημοτικού συμβουλίου Κα¬ 
τερίνης με τις οποίες γνωμοδότησε υπέρ της τροποποίησης του σχεδίου 


και συγκεκριμένα υπέρ της μείωσης του πλάτους της πρασιάς στο ΟΤ 
268α από 4.00 μ. σε 3.00 μ. 

7. Το από 2.10.91 πρακτικό του ΣΧΟΠ Ν. Πιερίας σύμφωνα με το 
οποίο γνωμοδότησε κατά της μείωσης του πλάτους του προκηπίου γιατί 
το πλάτος του προκηπίου σε όλη την περιοχή είναι 4.00 μ. και σε πολύ 
μικρό βαθμό επηρεάζει οικοδομές εφόσον περισσότερες ιδιοκτησίες είναι 
αδόμητες, αποφασίζουμε: 

εγκρίνουμε την τροποποίηση του ρυμοτομικού σχεδίου της πόλης 
Κατερίνης στο ΟΤ 268α σύμφωνα με τη γνωμοδότηση του δημ. συμ¬ 
βουλίου και συγκεκριμένα μειώνεται το πλάτος του προκηπίου από 
4.00 μ. σε 3.00 μ. όπως φαίνεται στο διάγραμμα που συνοδεύει την πα¬ 
ρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευσή της για 
15 ημέρες στο ΤΠ και ΠΕ Ν. Πιερίας. 

Κατερίνη, 31 Ιανουάριου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

Ειδοποίηση της γενομένης παρακαταθέαεως αποζημιώσεως λόγω προ- 
σχυρώσεως ακινήτου στην πόλη Σερρών εντός του 219α Ο.Π. 

Οι Ευαγγελία σύζυγος Μαυρουδή Θεοδωρίδου, το γένος Χρήστου 
Κουγιουμτζή χαι Χρυσούλα σύζ. Γεωργίου Μαρίνου, το γένος Μαυ¬ 
ρουδή Θεοδωρίδου, κάτοικοι Σερρών οδός Δοϊράνης 7 σύμφωνα με την 
πράξη 12/1984 του Πολεοδομικού Γραφείου Σερρών που κυρώθηκε 
μετηνΤ.Π. 2231/6.5.1985 απόφαση του Νομάρχη Σερρών και βάσει 
της 120/25.11.1991 απόφασης του Μονομελούς Πρωτοδικείου Σερ¬ 
ρών (Ειδική Διαδικασία άνευ πινακίου) που καθόρισε τιμή μονάδας απο¬ 
ζημιώσεως 19.000 το τ.μ. κατάθεσαν υπέρ του εικαζομένου ιδιοκτήτη 
Στεφάνου Δρίτσα, κατοίκου Σερρών με το Νο 023096/13.1.92 Γραμ¬ 
μάτιο συστάσεως παραχατάθηκης του Γραφείου Παρ/κών Α' Σερρών 
που κατατέθηκε στο συμβ/φο Σερρών Δημήτριο Παπαδόπουλο με την 
33604/13.1.1992 πράξη του το ποσόν των 332.500 δραχμών για το 
προσκυρούμενον στην ιδιοκτησία των (η πρώτη επικαρπώτρια, η δεύ¬ 
τερη ψιλή κυρία) υπ’ αριθ. 5, του τμήματος της 15 ιδιοκτησίας περι- 
κλειομένου με τους αριθμούς 96, 98, 99, 100, 96 της άνω πράξεως 
τακτοποιήσεως, εμβαδού 17,50 τ.μ. Το άνω ποσό θα αποδοθεί βάσει 
αποφάσεως Δικαστηρίου αναγνωρίσεως δικαιούχων. 

(Αριθ. διπλ. Δημ. Ταμ. Δικ. Εισφ. Αθηνών 9139437/92). 

Σέρρες, 13 Ιανουάριου 1992 

Ο Πληρεξούσιος Δικηγόρος 
ΑΛ. ΑΛΕΞΑΝΔΡΙΔΗΣ 

Ειδοποίηση για παρακατάθεση αποζημίωσης που έγινε από την Αικατε¬ 
ρίνη σύζ. Αναστασίου Ζαχαρώδη κάτοικο Θεσσαλονίκης (Μ. Τσιάμη 
79) για αναγκαστική απαλλοτρίωση λόγω προσκύρωσης, προς 
εφαρμογή του σχεδίου πόλεως ΠΑΡΑΛΙΑ ΝΙΚΗΤΗΣ Ν. Χαλκιδι- 
χής. 

Η Αικατερίνη συζ. Αναστασίου Ζαχαρώδη κάτοικος Θεσσαλονίκης, 
γνωστοποιεί σε όλους τους ενδιαφερομένους που έχουν ή αξιούν εμπράγ¬ 
ματο δικαίωμα στην έκταση με στοιχεία λΖ3Ζ2λ εμβ. 0,68 τ.μ., της 
υπ’ αριθ. 131 ιδιοκτησίας του Ιωάννη Τσολίδη του Δημητρίου κατοίκου 
Νικήτης Χαλκιδικής η οποία εμπίπτει μέσα στο υπ’ αριθ. 20 οικοδ. τε- 
τράγ. του αυτού ως άνω ρυμοτομικού σχεδίου, ότι για την συντέλεση 
της αναγκαστικής απαλλοτρίωσης της παραπάνω έκτασης λόγω προ¬ 
σκύρωσης σύμφωνα με την 2/1980 πράξη τακτοποίησης και αναλογι¬ 
σμού αποζημίωσης της Δ/νσης Τεχνικών Υπηρεσιών Ν. Χαλκιδικής, 
νόμιμα εγκριθείσας με την 114580/1980 απόφαση του Νομάρχη 
Χαλ/κής, κατέθεσε στο Ταμείο Παρακαταθηκών και Δανείων Πολυγύ¬ 
ρου Χαλ/κής, ποσό αποζημίωσης εκ δρχ. 2.100 σύμφωνα με την υπ’ 
αριθ. 196/1991 απόφαση του Μονομελούς Πρωτοδικείου Χαλ/κής 
(Διαδικασία Ασφ/κών Μέτρων) και για την οποία εξεδόθη το υπ’ αριθ. 
15721/3.9.1991 γραμμάτιο συστάσεως παρακαταθήκης του παρα¬ 
πάνω Ταμείου. 

(Αριθ. διπλ. Δημ. Ταμ. Πολυγύρου 8002178/92 της 30.1.92). 

Πολύγυρος, 30 Σεπτεμβρίου 1991 
Η Ειδοποιούσα 

ΑΙΚΑΤΕΡΙΝΗ ΖΑΧΑΡΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


